Nr. C 150/4 De Europæiske Fællesskabers Tidende 19. 6. 90 
II 
(Forberedende retsakter) 
KOMMISSIONEN 
Ændring af forslag til Rådets direktiv om ændring af direktiv 84/64 7/EØF om anvendelse af 
udlejningskøretøjer uden fører til godstransport ad landevej (') 
KOM(90) 208 endelig udg. 
(Forelagt af Kommissionen i henhold til EØF-Traktatens artikel 149, stk. 3, den 21. maj 1990) 
(90/C 150/06) 
I Kommissionens forslag af 13. september 1989 vedrørende ændring af direktiv 
84/647/EØF (2) indføjes følgende artikel: 
»Artikel 2a 
Kommissionen forelægger senest den 1. januar 1993 forslag om ophævelse af alle restrik­
tive bestemmelser i forbindelse med udlejningskøretøjer til godstransport ad landevej.« 
(') EFT nr. C 296 af 24. 11. 1989, s. 7 (KOM(89) 430 endelig udg.). 
O EFT nr. 335 af 22. 12. 1984, s. 72. 
Forslag til Rådets beslutning om iværksættelse af et flerårigt program (1991-1993) for udvikling 
af fællesskabsstatistikken vedrørende turisme 
KOM(90) 211 endelig udg. 
(Forelagt af Kommissionen den 30. maj 1990) 
(90/C 150/07) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 213, 
under henvisning til forslag fra Kommissionen, 
under henvisning til udtalelse fra Europa-Parlamentet, 
og 
ud fra følgende betragtninger: 
I henhold til Rådets afgørelse 86/664/EØF O er der 
indført en konsultations- og samarbejdsprocedure på 
turistområdet; i Europa-Parlamentets resolution af 22. januar 1988 om 
lettelse, fremme og finansiering af turismen i Det Euro­
pæiske Fællesskabet (J) lægges der særlig vægt på den 
rolle, som Fællesskabet kan spille med hensyn til offent­
liggørelse af statistikker, meningsundersøgelser og oplys­
ninger på turistområdet; 
virkeliggørelsen af det indre marked øger behovet for 
pålidelige, hurtige og sammenlignelige statistiske oplys­
ninger, der udarbejdes på grundlag af fællesskabsnormer; 
turistvirksomhedernes miljø bør forbedres ved hjælp af 
en bedre analyse og formidling af oplysningerne på 
fællesskabsplan; 
(') EFT nr. L 384 af 31. 12. 1986, s. 52. O EFT nr. C 49 af 22. 2. 1988, s. 157. 
19. 6. 90 De Europæiske Fællesskabers Tidende Nr. C 150/5 
der bør fastlægges en fællesskabsreferenceramme for 
turiststatistikken, der kan angive de udformninger og 
fremgangsmåder, som er de bedst egnede til at dække 
brugernes behov for oplysninger; 
på fællesskabsplan bør der gøres et opfølgningsarbejde 
med hensyn til sammenligneligheden af de statistiske 
oplysninger, der foreligger i de forskellige medlems­
stater, på turistområdet; 
det bør tilstræbes i så høj grad som muligt at lette 
arbejdet med indsamling af oplysninger i virksomhederne 
gennem flere analyser af det turistmæssige behov og 
gennem udvikling af egnede statistiske grundværktøjer, 
samtidig med at kvalitet og sammenhæng sikres med 
hensyn til fællesskabsordningen for statistiske oplys­
ninger; 
i henhold til EØF-Traktatens artikel 5 letter medlemssta­
terne Kommissionens gennemførelse af dens opgaver; 
denne forpligtelse indebærer, at medlemsstaterne skal 
stille de turiststatistikker, som de råder over, til rådighed 
for Kommissionen; 
i henhold til Rådets afgørelse 89/382/EØF, Euratom af 
19. juni 1989 om nedsættelse af et udvalg for De Euro­
pæiske Fællesskabers statistiske program (x) varetager 
dette udvalg de opgaver, som det får pålagt ved de 
bestemmelser, som Rådet fastsætter på statistikområdet; 
de årlige bevillinger til denne indsats indgår i de finan­
sielle overslag i bilaget til aftalen mellem institutionerne 
af 29. juni 1988; de faktiske disponible bevillinger vil 
blive fastsat inden for rammerne af budgetproceduren 
under overholdelse af nævnte aftale (2) — 
VEDTAGET FØLGENDE BESLUTNING: 
Artikel 1 
Mål og handlingsplan i det flerårige program 
(1991-1993) for udvikling af den europæiske turiststa­
tistik (i det følgende benævnt »programmet«) vedtages. 
Artikel 2 
Målet i det artikel 1 omhandlede program er at fastsætte 
og oprette en fællesskabsreferenceramme for fællesskabs­
statistikkerne vedrørende turisme gennem indbyrdes 
tilnærmelse af de udformninger og fremgangsmåder, der 
allerede anvendes af medlemsstaterne. 
Artikel 3 
For at det i artikel 2 omhandlede mål kan nås, iværk­
sættes følgende foranstaltninger i overensstemmelse med 
handlingsplanen i bilaget: 
(*) EFT nr. L 181 af 28. 6. 1989. 
(2) EFT nr. L 185 af 15. 7. 1988. Kommissionen: 
a) analyserer og vurderer brugernes behov for statistiske 
oplysninger om turisme 
b) analyserer de bestående ordninger i medlemsstaterne 
c) udarbejder en metodologisk fællesskabsramme for 
turiststatistikker 
d) indsamler og formidler de foreliggende oplysninger 
om turisme. 
Artikel 4 
Medlemsstaterne indsamler og analyserer oplysninger om 
de vigtigste nationale brugeres behov og tilrettelægger 
samrådsmøder på nationalt plan. Kommissionen 
samordner disse aktiviteter efter høring af det i henhold 
til Rådets afgørelse 89/382/EØF, Euratom nedsatte 
Udvalg for Det Statistiske Program. 
Artikel 5 
Med henblik på iværksættelse af de i artikel 3 omhand­
lede foranstaltninger overdrager medlemsstaterne 
Kommissionen de foreliggende turiststatistikker samt de 
oplysninger, som Kommissionen måtte anmode om 
vedrørende den metodologi, der anvendes ved indsam­
lingen af disse statistikker. 
Artikel 6 
Inden udløbet af 1992 vil Kommissionen forelægge 
Rådet: 
a) en evalueringsrapport vedrørende resultaterne af 
iværksættelsen af de i artikel 3 omhandlede foran­
staltninger 
b) de af denne rapport udledte retningslinjer for udvik­
ling af den informationsordning, der er nødvendig for 
fællesskabsstatistikken vedrørende turisme efter 1992. 
Artikel 7 
1. De årlige bevillinger til denne indsats fastsættes 
inden for rammerne af den årlige budgetbehandling. 
2. Budgetmyndigheden fastsætter de disponible bevil­
linger for hvert regnskabsår. 
Artikel 8 
Denne beslutning er rettet til medlemsstaterne. 
Nr. C 150/6 De Europæiske Fællesskabers Tidende 19. 6. 90 
BILAG 
BESKRIVELSE AF DE STATISTISKE FORANSTALTNINGER (1991-1993) 
a) Analyse og vurdering af brugernes behov for statistiske oplysninger om turisme. 
Indsamling og analyse af oplysninger om behovet hos de vigtigste brugere, dvs. fællesskabsinstitutio­
nerne, medlemsstaternes forvaltninger, internationale organisationer og økonomiske beslutningstagere. 
Ved analysen bør der tages hensyn til de langsigtede behov og til virkeliggørelsen af det indre marked i 
1992, således at der kan foretages en »langsigtet planlægning« og skabes overensstemmelse mellem 
medlemslandenes og Fællesskabets statistiske foranstaltninger. 
At fastslå brugernes behov kræver, at de berørte parter rådspørges mest muligt, hvilket skal ske, ved at 
medlemsstaterne sørger for samordning på nationalt plan. 
b) Analyse af de bestående ordninger i medlemsstaterne: 
— analyse af det turistmæssige udbud 
— analyse af det turistmæssige behov 
— verdensdata vedrørende tredjelande (kilder: WTO og OECD) med henblik på overvågning af 
udviklingen i Fællesskabet set i forhold til andre lande i verden 
— oplysninger stammende fra andre statistiske projekter med et turistmæssigt indhold. 
c) Udarbejdelse af en metodologisk fællesskabsramme for turiststatistikker. 
Formålet er at udarbejde en referenceramme for turiststatistikker såvel for bestående data som for 
nyindhøstede data. Den skal anvendes som værktøj for en grundlæggende harmonisering af udviklingen 
af europæiske officielle statistikker og som anbefalet ramme for uofficielle statistikke. Den vedrører: 
1) det turistmæssige udbud (infrastrukturen og dennes udnyttelse) 
2) det turistmæssige behov (»strukturelt« rundspørge vedrørende langtidsferie og »konjukturbetinget« 
rundspørge om de rejsendes mobilitet: turisme for fornøjelsens skyld, i forbindelse med forretninger 
osv.) 
3) udnyttelse af oplysninger fra andre statistiske kilder såsom: turisme i landdistrikter, priser, tariffer, 
omkostninger, turisme i forbindelse med betalingsbalancen og turisme i forbindelse med regionalud­
vikling. 
d) Indsamling og formidling af de foreliggende oplysninger om turisme. 
Formålet er regelmæssigt at indsamle og formidle oplysninger om turisme. Ved datafangsten skal der 
benyttes moderne elektronisk overførselsteknik. Som følge af, at de foreliggende oplysninger er så 
forskelligartede, vil ordningen blive suppleret med en dokumentationsbase.